NEWS ALERT Dani Coman revine! Se întâlnește cu patronul pentru a prelua un club din Superligă
Dani Coman (45 de ani) este gata să preia o altă echipă, la scurt timp după ce s-a despărțit de FC Hermannstadt.
Dani Coman s-a despărțit surprinzător de FC Hermannstadt, în aprilie, cu doar câteva etape înainte de finalul play-out-ului. Fostul portar al naționalei României spune că nu se mai simțea "compatibil" cu anumite persoane din cadrul clubului, motiv pentru care a demisionat.
Dani Coman, întâlnire cu Neluțu Varga pentru a prelua CFR Cluj!
Coman este aproape de revenirea în fotbal la CFR Cluj, acolo unde este dorit de Neluțu Varga pe postul de președinte, lăsat liber după ce Cristi Balaj și-a dat demisia.
Fostul portar ar urma să aibă o întâlnire cu acționarul majoritar de la CFR Cluj în cursul zilei de marți pentru a discuta o eventuală colaborare, scrie Fanatik.ro.
Pe lângă CFR Cluj, Dani Coman era așteptat de Viorel Tudose la FC Argeș, divizionara secundă, la care fostul portar și-a început cariera de fotbalist. Doar că o eventuală propunere venită dinspre echipa din Gruia pare mult mai tentantă în acest moment.
Dani Coman și-a început cariera de conducător la Astra Giurgiu, club la care a lucrat în perioada 2015-2021 și alături de care a câștigat titlul de campion al României. Ulterior, fostul goalkeeper a fost președinte în două mandate la FC Hermannstadt (2021-2022 și 2023-2024).
Urmăriți SPORT.RO și pe Google News